Արձանագրություն 2

29.11.21թ. ք. Ստեփանավան

Ս/թ նոյեմբերի 29-ին ժամը 11-ին Ստեփանավանի համայնքապետարանի նիստերի դահլիճում տեղի ունեցավ Ստեփանավան համայնքի ավագանու ընդլայնված նիստ: Նիստին մասնակցում էին համայնքի ավագանու անդամներ, աշխատակազմի բաժնի պետեր, փոխմարզպետը, հոգևորական տեր Մամբրեն, հյուրեր և այլ պաշտոնյաներ:

Օրակարգում համայնքի ղեկավարի երդման արարողությունն էր:

Տարիքով ավագ ավագանի՝ Հրահատ Աբրահամյանը ամբիոնի մոտ հրավիրեց համայնքի ղեկավար Արմեն Գրիգորյանին երդման տեքստը կարդալու համար:

Համայնքի ղեկավարը մոտեցավ ամբիոնին, կարդաց երդման տեքստը, որից հետո հնչեց Հայաստանի Հանրապետության օրհներգը: Համայնքի ղեկավարը ստորագրեց երդման տեքստի տակ և այն հանձնվեց ի պահ համայնքապետարանին:

Համայնքի ղեկավարը իր ելույթով շնորհակալություն հայտնեց մասնակիցներին, նշեց համատեղ արդյունավետ աշխատանքի մասին հանուն Ստեփանավան համայնքի բարգավաճման:

Այնուհետև բարի ցանկություններով ելույթ ունեցավ տեր Մամբրեն: Նա իր օրհնության խոսքը փոխանցեց համայնքի ղեկավարին և բոլոր ներկաներին: Մաղթեց բարեկեցություն և հաջողություններ աշխատանքում:

Ողջույնի և շնորհավորանքի խոսքով հանդես եկան Ազգային ժողովի պատգամավոր Արփինե Դավոյանը և Լոռու մարզպետի տեղակալ Գոռ Ասրյանը:

Շնորհակալական խոսքով ելույթ ունեցավ համայնքի ղեկավար Արմեն Գրիգորյանը:Վերջում հայտնեց նիստը փակելու մասին: